|  |  |
| --- | --- |
| **Titlul analizei impactului** (poate conține titlul propunerii de act normativ) | **Analiza Preliminară a Impactului de Reglementare**  **la proiectul de Lege cu privirea la eficiența energetică** |
| **Data:** | **19 mai 2017** |
| **Autoritatea administraţiei publice autor:** | **Ministerul Economiei al Republicii Moldova** |
| **Subdiviziunea:** | **Direcția politici de eficiență energetică și valorificare a surselor de energie regenerabilă** |
| **Persoana responsabilă şi informaţia de contact:** | **Denis TUMURUC,**  Șef al Direcției politici de eficiență energetică și valorificare a surselor de energie regenerabilă,  Tel: (+373 22)250-665, denis.tumuruc@mec.gov.md  **Nicolae OLARI,**  Consultant principal,  Direcția politici de eficiență energetică și valorificare a surselor de energie regenerabilă,  Tel.: (+373 22) 250-675, nicolae.olari@mec.gov.md |
| **Componentele analizei impactului de reglementare** | |
| **1. Stabilirea complexității analizei impactului de reglementare** | |
| |  |  | | --- | --- | | Criteriul | Punctajul  (de la 1 la 3) | | Nivelul de interes public faţă de intervenția propusă | 3 | | Gradul de inovație al intervenției propuse | 2 | | Mărimea potenţialelor impacturi ale inițiativei propuse | 3 | | TOTAL | 8 |     Argumentare/descifrarea succintă a punctajului atribuit:   1. Problema ce ține de eficiența energetică înglobează practic toate ramurile economiei naționale și toți consumatorii finali de energie electrică, energie termică, gaze naturale, produse petroliere și altor resurse energetice. În acest context, interesul public față de intervenția propusă este foarte înalt, dat fiind că prin îmbunătățirea eficienței energetice și, ca rezultat, prin optimizarea facturilor de plată pentru energia consumata, va beneficia toată societatea și, în primul rînd, grupurile sociale sensibile, contribuind astfel la reducerea sărăciei energetice. 2. Propunerea de proiect introduce elemente calitativ noi, cum ar fi restructurarea instituțională în partea ce ține de eficiență energetică, finanțarea măsurilor de eficiență enegetică prin impunerea schemei de obligații pentru întreprinderile sectorului energetic, management energetic pentru întreprinderile mari, achiziții, audit și servicii energetice eficiente, etc. 3. Proiectul de lege propus va afecta autoritățile statului și întreprinderile din sectorul energetic prin impunerea acestora de noi obligațiuni, responsabilități, precum și suportarea a unor costuri suplimentare. De asemenea, la prima etapă, nesemnificativ vor fi afectați și consumatorii finali de energie prin necesitatea achitării prin tarife (prețuri) a unor costuri suplimentare aferente realizării măsurilor de eficiență energetică, însă care ulterior vor fi recuperate la un nivel superior prin reducerea consumurilor de energie. Necesar de notat, că măsurile propuse de proiect vor asigura participarea și mobilizarea tututor actorilor pentru atingerea obiectivului de eficiență energetică ale statului, care pînă în prezen au fost realizate doar la un nivel de circa 30%. Proiectul propus va contribui și la: îmbunătățirea securității aprovizionării cu energie, prin reducerea consumului de energie primară și reducerea importurilor de energie; crearea noilor locuri de muncă și creșterea veniturilor disponibile care vor contribui la dezvoltarea economică; reducerea emisiilor de gaze cu efect de seră într-o manieră rentabilă și atenuarea schimbărilor climatice, etc. | |
| **2. Definirea problemei** | |
| Elaborarea proectului de Lege cu privire la eficiența energetică, în redacția nouă, este bazată pe necesitatea de a îmbunătăți eficiența energetică în toate sectoarele de activitate, precum și din necesitatea de a transpune Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE, care reiesă din angajamentele Republicii Moldova în calitate de membru a Comunității Energetice în conformitate cu prevederile Legii nr. 117 din 23.12.2009 pentru aderarea Republicii Moldova la Tratatul de constituire a Comunităţii Energetice și Legii nr. 112 din 02.07.2014 pentru ratificarea Acordului de Asociere între Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte.  Noua Directivă privind eficiența energetică (DEE) abrogă Directiva 2006/32/CE privind eficiența energetică la utilizatorii finali și serviciile energetic (DSE), care în Moldova a fost transpusă parțial în Legea nr. 142 din 02.07. 2010 cu privire la eficiența energetică, legea-cadru actualmente în vigoare.  Directiva privind eficiența energetică (DEE) prevede un cadru comun de măsuri pentru promovarea eficienței energetice pe teritoriul UE cu scopul de a se asigura atingerea obiectivului principal de 20% în materie de eficiență energetică pînă în 2020 și de a deschide calea pentru viitoarea creștere a eficienței energetice după această dată. Ea prevede norme menite să elimine barierele existente pe piața energiei și să depășească deficiențele pieței care împiedică eficiența în ceea ce privește aprovizionarea și utilizarea energiei, stabilind obiective naționale indicative în materie de eficiență energetică pentru orizontul de timp 2020.  Transpunerea noii directive va contribui la:   1. confruntarea dependenței crescînde de importurile de energie și depășirea crizei economice; 2. asigurarea durabilității utilizării resurselor de energie; 3. îmbunătățirea securității aprovizionării cu energie, prin reducerea consumului de energie primară și a importurilor de energie; 4. reducerea emisiilor de gaze cu efect de seră într-o manieră rentabilă și, respectiv, atenuarea schimbărilor climatice; 5. promovarea soluțiilor și tehnologiilor inovatoare și prietenoase mediului ambiant; 6. îmbunătățirea competitivității, favorizînd creșterea economică și crearea locurilor de muncă noi în sectoarele care au tangență cu eficiența energetică; 7. antrenarea tututor actorilor și mobilizarea eforturilor în vederea atingerii obiectivului de eficiență energetică; 8. dezvoltarea pieței serviciilor energetice; 9. valorificarea întregului potențial de realizare a economiilor în sectorul energetic; 10. informarea consumătorului final, astfel încît acesta să devină un consumător *bona fide*;   Noua Directivă (DEE) recomandă stabilirea un obiectiv național indicativ în materie de eficiență energetică, bazat fie pe consumul de energie primară sau consumul final de energie, fie pe economiile de energie primară sau finală, fie pe intensitatea energetică.  Republica Moldova și-a asumat multiple obiective de eficiență energetică, acestea fiind foarte ambițioase, dar și diferite, conform documentelor strategice, inclusiv în Planulul Național de Acțiune pentru Eficiență Energetică, însă problema constă în faptul nerealizării acestor obiective de eficientă energetică asumate. Evaluarea primului Plan Național de Acțiune pentru Eficiență Energetică 2013-2015 (PNAEE) în scopul elaborării celui de-al doilea PNAEE, a relevat economii de energie finală - 30 mii tep, ceea ce reprezintă doar circa 30% din obiectivul recalculat pentru anul 2016 - 92,9 mii tep. Astfel, obiectivul final nu va fi atins după cum a fost stabilit, dacă nu vor fi întreprinse măsuri suplimentare, inclusiv instituționale, de promovare și de reglementare.  Este de notat, că actuală Lege nr.142/2010 cu privire la eficiența energetică nu stabilește obiectivul de eficiență energetică, astfel cum etse stabilit în diversele strategii ale țării și cum prevede DEE. De aceia este necesar de a prevedea un astfel de obiectiv în legislația națională după cum prevede DEE. Având în vedere situația economică și socială a țării, dar și capacitățile limitate, Moldova parcă ar trebui să fie conservatoare în stabilirea acestui obiectiv, care implică mari investiții și obiectivul de eficiență energetică poate fi acel calculat în al doilea PNAEE - 167,2 mii ktep economii de energie finală sau 220 mii ktep economii de energie primară către anul 2020. Însă acest obiectiv este în conformitate cu art. 4.1 din Directiva privind serviciile energetice 2006/32/CE (DSE), care deja este abrogată și, care a stabilit un obiectiv indicativ național general de economii de energie de 9% pentru al nouălea an de aplicare a directivei.  De menționat că, Directiva privind serviciile energetice (DSE) a fost înlocuită cu noua Directiva privind eficienta energetică (DEE) nu din cauza lipsei de potențial economic, dar din cauza pieței și a eșecurilor de reglementare. Astfel, noua Directivă prevede un cadru comun de măsuri și norme menite să elimine barierele ce împiedică eficiența aprovizionării și utilizării energiei și pentru promovarea eficienței energetice cu scopul de a se asigura atingerea obiectivului de 20% în materie de eficiență energetică până în 2020.  Conform art. 3 din noua Directivă obiectivul statele membre ale UE este ca în anul 2020 consumul primar de energie să nu depășească 1474 Mtoe (mil. tone echivalent petrol) sau consumului final de energie să nu depășească 1078 Mtoe. În conformitate cu acest articol al DEE, în varianta adaptată şi aprobată prin Decizia Consiliului Ministerial nr. D/2015/08/MC-EnC, obiectivul Comunității Energetice, al cărei membru este și Moldova, este stabilit, ca consumul primar de energie în anul 2020 să nu depășească 187 Mtoe sau consumul final de energie să nu depășească 133 Mtoe. În acest context, obiectivul național de eficiență energetică necesar de a fi prevăzut în noua lege cu privire la eficiența energetică calculat pentru consumul final de energie în anul 2020 nu trebuie să depășească nivelul calculat de 2020 Ktep (mii tone echivalent petrol).  De menționat, că actuala Lege nr. 142 din 02.07.2010 cu privire la eficiența energetică, în marea parte a fost implementată, precum crearea cadrului institutional, crearea Fonduluii de eficiență energetică, și formarea managerilor energetici, eloaborarea, aprobare și implementarea planurilor naționale și locale privind eficiența energetică, introducerea auditului energetic și a serviciilor energetice, etc. Totodată, pentru transpunerea noii DEE se impune reexaminarea întregului concept al legii EE existente. Cadrul legislativ trebuie să fie îmbunătățit pentru a mobiliza noi eforturi, antrena noi actori, partiipanți ai piețeii energetice, impune noi obligații, consolida rolul autorităților publice central și locale, crea servicii și experți energetici, informa consumătorii finali, etc.  De asemenea, pentru atingerea obiectivului național de eficiență energetică al RM, este necesar de a întreprinde măsuri suplimentare, de a mobiliza eforturile tuturor actorilor piețelor energetic, de a restructura complect cadrul institutional și dezvoltarea capacităților ce ține de eficiența energetică creînd o nouă instituție, Institutul National pentru Energia Sustenabilă (INES), prin fuziunare Agenției pentru Eeficiență Energetică (AEE) cu Fondul pentru Eficiență Energetică (FEE). Totodată, necesită a fi păstrate și îmbunătățite/completate unele prevederi din actuala lege, cum ar fi:   * Auditul energetic sustinuț prin îmbunătățirea și simplificarea reglementărilor respective. Se vor întări procedurile de audit și se vor introduce măsurile privind verificarea economiilor obținute, a controlul calitpății activității auditorilor și a autiturilor efectuate de aceștea în beneficiul beneficiarilor. Procedura de înregistrare și autorizare a auduitorilor va fi simplificată, etc. * Serviciile energetice, urmează a fi dezvoltate pentru a asigura disponibilitatea cereri și ofertei. Este necesar să fie identificate și eliminate barierele de reglementare, precum și cele de altă natură, apărute în calea utilizării contractelor privind performanța energetică și a altor acorduri de finanțare din partea terților pentru relizarea economiilor de energie.   Pentru întreprinderile mari, auditul energetic sau sisteme de gestionare a energiei care includ auditul energetic, sunt obligatorii la fiecare patru ani. Conform legislației Republicii Moldova, întreprinderile mari sunt cele care au un număr mediu scriptic anual de peste 249 de salariaţi, cu sumă anuală a veniturilor din vânzări de peste 50 milioane de lei şi cu valoarea totală anuală de bilanţ a activelor ce depăşeşte 50 milioane de lei. Primul audit energetic va fi efectuat până la 5 noiembrie 2018. Totodată, auditul se propune a fi obligatoriu pentru proiectele de eficienţă energetică finanţate din bugetul de stat sau din bugetele autorităţilor administraţiei publice locale și proiectele de eficienţă energetică finanţate de INES, decât în cazul în care autoritatea sau instituţia care implementează proiectele de eficienţă energetică respective nu a decis în favoarea realizării a unui studiu tehnico-economic în locul auditului energetic.  Auditul energetic nu este obligatriu pentru întreprinderile mici şi mijlocii, însă aceștea trebui să fie informați referitor la beneficiile auditului energetic, să încurajeze realizarea acestuia, inclusiv prin instituirea schemelor de sprijin pentru acoperirea cheltuielilor aferente, cu aplicarea Legii nr. 139 din 15 iunie 2012 cu privire la ajutorul de stat. De asemenea, INES va organiza programe de informare şi de sensibilizare a întreprinderilor mici şi mijlocii, inclusiv prin intermediul asociaţiilor obștești, în legătură cu cele mai bune practici utilizate pentru îmbunătăţirea eficienţei energetice şi pentru reducerea consumului de energie. Pe de altă parte, pot fi organizate programe de informare şi de sensibilizare a consumatorilor în legătură cu beneficiile auditurilor energetice.  Auditul energetic se efectuează în continuare de auditori energetici independenţi[[1]](#footnote-1), astfel cum este stipulat în actuala Lege nr. 142/2010 și cum se propune în DEE. Pentru a face față cererii crescînde de capacități, orice persoana poate deveni auditor daca întrunește condițiile prevăzute în lege și a susținut examenul de calificare. Lista auditorilor energetici înregistraţi în Registrul auditorilor energetici se publică pe pagina web oficială a organului central de specialitate al administraţiei publice în domeniul energeticii şi pe pagina INES.  DEE în art. 18 prevede *promovarea* pieței serviciilor energetice și accesul IMM-urilor la piață prin: diseminarea de informații clare și accesibile; încurajarea dezvoltării etichetelor de calitate; punerea la dispoziția publicului și actualizarea periodică a listei cu furnizorii disponibili de servicii energetice calificați și/sau certificați; acordarea de sprijin sectorului public în ceea ce privește solicitarea de oferte de servicii energetice, în special pentru reabilitarea clădirilor, etc. De asemenea, se prevede crearea punctelor de contact pentru informare și consultări; înlăturarea barierelor de reglementare sau de altă natură care împiedică încheierea de contracte de performanță energetică, etc. În accelași timp, se asigură ca distribuitorii de energie, operatorii de sisteme de distribuție și furnizorii de energie să se abțină de la orice activități care pot împiedica cererea și furnizarea de servicii energetice sau alte măsuri de îmbunătățire a eficienței energetice sau care pot împiedica dezvoltarea piețelor pentru astfel de servicii sau măsuri, inclusiv blocarea piețelor pentru concurenți sau abuzul de poziție dominant.  Actualmente legislația RM include prevederi generale despre serviiciile energetice și finanțarea de către terți, însă nu oferă o protejare și/sau promovare a pieței serviciilor energetice prin acțiuni concrete. Astfel, o posibilă blocare și/sau obstrucționare din partea operatorilor sistemelor de transport, distribuitorii de energie, precum şi furnizorii de energie cu amănuntul trebuie să fie abordată în cadrul național. De asemenea, este importantă punerea în responabilitatea INES, sarcina de a îndreprinde măsuri pentru a contribui la dezvoltarea pieţei serviciilor energetice şi pentru a asigura accesul persoanelor interesate la piaţa respectivă.  Activitățile trebuie să fie concrete și măsurabile, cum ar fi: a disemina informaţii clare referitor la posibilele tipuri de contracte pentru prestarea serviciilor energetice; instrumentele financiare disponibile, stimulentele, granturile şi împrumuturile oferite pentru susţinerea dezvoltării serviciilor energetice; publicarea periodică a listei actualizate a prestatorilor de servicii energetice; punerea la dispoziție a modelelor de contracte de performanţă energetică; elaborarea și punerea la dispoziție a unui ghid privind contractele de performanţă energetică; publicarea și informarea publicul despre cele mai bune practici privind contractele de performanţă energetică, inclusiv cu privire la efectuarea analizelor cost-beneficiu aplicând metoda ciclului de viaţă, etc.  Având în vederea faptul că în Moldova până la 45% din consumul final de energie este în clădiri, este necesar ca în legea cu privire la eficiența energetică, în conformitate cu art. 4 din Directivă, să fie prevăzută stabilirea unei strategii pe termen lung pentru mobilizarea investițiilor în renovarea clădirilor rezidențiale și comerciale, atât publice, cât și private. Această strategie va viza renovările profunde, eficiente din punct de vedere al costurilor, care va reduce seminificativ volumul de energie furnizat și consumul de energie final al clădirilor.  În cazul RM, pentru mobilizarea investițiilor în renovarea clădirilor rezidențiale și comerciale, la nivel național, organul central de specialitate urmează să elaboreze un plan naţional revizuit o dată la 3 ani, cu date statistice, soluții de renovarea eficiente din punct de vedere economic și relevante pentru zona climaterică şi tipurile de clădiri respective, prognoze pe termen lung; o estimare a economiilor de energie preconizate și a altor beneficii, în baza de date concrete. Politica de stat în domeniul eficienţei energetice, inclusiv schemele de obligaţii, măsurile de politică în domeniul eficienţei energetice, se indică în planul naţional de acţiune în domeniul eficienţei energetice.  Dat fiind rolul exemplar pe care îl deține sectorul public și vizibilitatea ridicată, DEE (art. 5) prevede stabilirea unei rate anuale a renovărilor pentru clădirile deținute și ocupate de administrația centrală. Rata renovărilor nu ar trebui să aducă atingere obligațiilor privind clădirile al căror consum de energie este aproape egal cu zero, prevăzute de Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor. Statele member ale UE, începând cu 1 ianuarie 2014, trebuie să renoveze anual 3% din suprafața totală a clădirilor încălzite și/sau răcite, deținute și ocupate de administrația sa centrală. Ponderea de 3% se calculează la suprafața totală a clădirilor cu o suprafață totală utilă de peste 500 m2 deținute și ocupate de administrația centrală a statului membru în cauză, care nu îndeplinesc, la data de 1 ianuarie a fiecărui an, cerințele naționale minime privind performanța energetică stabilite în temeiul articolului 4 din Directiva 2010/31/UE. Începând cu 9 iulie 2015, pragul respectiv este redus la 250 m2.  În cazul RM, fără a se aduce atingere prevederilor articolului 12 din Legea nr.128/2014 privind performanţa energetică a clădirilor, începând cu 1 decembrie 2017 după cum este prevăzut în DEE, în varianta adaptată şi aprobată prin Decizia Consiliului Ministerial, obligația de renovare a clădirilor trebuie să fie impusă anual la nivel 1% din suprafața totală a clădirilor încălzite și/sau răcite deținute și ocupate de administrația publică centrală de specialitate pot fi renovate anual, îndeplinind cel puțin cerințele minime de performanță energetică stabilite prevăzute în art. 9 din Legea nr.128/2014 privind performanţa energetică a clădirilor. Pentru a evita neînțelegeri, se întocmește lista autorităţilor şi a organelor administraţiei publice centrale (vezi anexa nr. 3 la propunerea de lege), cât și lista clădirilor care urmează să fie renovate anual. Ultima se întocmeşte de INES şi se prezintă Guvernului pentru aprobare. Lista va conține informaţii cu privire la suprafaţa totală în m2 şi informații cu privire la performanța energetică a fiecărei clădiri sau alte date relevante. Rata anuală de renovare, lista anuală a clădirilor şi valoarea investiţiilor necesare pentru renovarea clădirilor se supun spre aprobare Guvernului, iar resursele financiare necesare în acest scop se includ în Legea bugetului de stat pentru anul următor. De menționat că la determinarea ratei anuale de renovare, ponderea de 1% se calculează din suprafață totală utilă a clădirilor de peste 500 m2, deținute și ocupate de administrația publică centrală de specialitate, care la 1 ianuarie a fiecărui an, nu îndeplinesc cerințele minime de performanță energetică. În cazul în care se înregistrează o depășire a ratei anule de 1%, excedentul poate fi luat în calcul la determinarea ratei anuale de renovare pentru oricare din trei ani care preced sau urmează anului respectiv.  Autorităţile şi organele administraţiei publice centrale de specialitate, clădirile cărora sunt incluse în lista anuală a clădirilor, vor transfera anual INES contribuţiile anuale echivalente cu valoare investițiilor necesare pentru a efectua lucrările de renovare prevăzute. Renovările se vor efectua de către terți în baza licitației și cu semnarea contractelor respective. Pentru a evita conflictele de interese, monitorizarea şi verificarea măsurilor de eficienţă energetică realizate de părţile contractate se propun a fie efectuate de auditorii energetici sau de alte companii specializate selectate urmare a licitaţiilor de asemenea, organizate de INES.  Parlamentul, Preşedinția, alte autorităţi publice neincluse în lista menționată mai sus, de asemenea pot întreprinde măsuri de renovare a clădirilor deţinute şi ocupate în conformitate cu art. 9 din Legea nr.128/2014 privind performanţa energetică a clădirilor. În acest sens, acestea pot adopta planuri proprii de acţiune în domeniul eficienței energetice, acţiuni privind protecţia mediului, care să conțină obiective și acțiuni specifice ce ţin de obţinerea economilor de energie și de promovarea eficienței energetice, PAED-uri, implementa sisteme de management energetic, încheia contracte de performanță energetică, etc.  O prevedere importantă prevăzută de DEE (art. 6) contstituie cerința ca administrațiile centrale achiziționează doar produse, servicii și clădiri cu performanțe înalte de eficiență energetică, în măsura în care aceasta corespunde cerințelor de eficacitate a costurilor, fezabilitate economică, viabilitate sporită, conformitate tehnică, precum și unui nivel suficient de concurență. Astfel, achizițiile de produse, servicii și clădiri de către organismele publice, dacă au o valoare egală sau superioară limitelor stabilite la articolul 7 din Directiva 2004/18/CE, vor respecta această cerință.  Obligația de a procura, prin intermediul achizițiilor publice bunuri, servicii sau lucrări cu performanță înaltă din punct de vedere a eficienței energetice actualmente lipsește în legislația RM Moldovei, iar autorităţile şi organele administraţiei publice centrale de specialitate, alte autorităţi publice, care cheltuie bani publici, sunt obligate să procure servicii, bunuri, lucrări doar dacă acestea respectă cerințele privind eficacitatea costurilor, fezabilitatea economică, viabilitatea sporită, conformitatea tehnică, asigurând un nivel suficient de concurență. De aceia, obligația de a procura bunuri, servicii, lucrări cu performanță înaltă de eficiență energetică este necesar să fie aplicată :   * în primul rând în cazul contractelor de achiziții publice de bunuri, servicii sau lucrări efectuate în conformitate cu Regulamentul cu privire la achiziţiile publice de valorare mică aprobat prin Hotărîrea Guvernului nr. 665 din 27 mai 2016, precum şi în conformitate cu Legea nr. 131 din 3 iulie 2015 privind achiziţiile publice; * în cazul persoanelor juridice de drept privat dacă le-au fost atribuite contracte de achiziţii publice de lucrări sau servicii finanţate/subvenţionate cu peste 50% direct de către autorităţile menționate mai sus.   La procurarea unui pachet de bunuri reglementat în ansamblu de un act normativ aprobat de Guvern în conformitate cu art.7(1) din Legea nr.44/2014 privind etichetarea produselor cu impact energetic, autorităţile trebuie să acorde prioritate caracteristicilor de eficienţă energetică aferente pachetului de bunuri în ansamblu în raport cu eficiența energetică a bunurilor individuale şi să procure pachetul de bunuri care respectă criteriul apartenenței la cea mai înaltă clasă de eficiență energetică.  Autorităţile administraţiei publice locale de asemenea pot urma exemplul autorităţilor publice centrale şi achiziționa doar bunuri, servicii sau lucrări cu performanță înaltă din punct de vedere al eficienței energetice.  DEE, în art.7 prevede stabilirea a unei scheme de obligații în ceea ce privește eficiența energetică. Această schemă trebuie să asigure că distribuitorii de energie și/sau furnizorii de energie, care sunt desemnați ca părți obligate, să realizeaze un obiectiv cumulativ de economii de energie la nivelul utilizării finale pînă la 31 decembrie 2020. Acest obiectiv, este cel puțin echivalent cu obținerea unor economii noi în fiecare an, de la 1 ianuarie 2014 și până la 31 decembrie 2020, de 1,5% din volumul vânzărilor anuale de energie către consumatorii finali ale tuturor distribuitorilor de energie sau ale tuturor furnizorilor de energie ca volum, calculat ca medie pe perioada de trei ani imediat anterioară datei de 1 ianuarie 2013. Vânzările de energie, ca volum, utilizate în transport, pot fi excluse parțial sau integral din acest calcul. Statele membre pot decide asupra modului în care se repartizează cantitatea calculată de economii noi pe parcursul perioadei respective.  DEE de asemenea, recomandă stabilirea măsurilor de politică care pot include, dar nu se limitează la următoarele măsuri sau combinații ale acestora: taxe pe energie sau CO2 care au ca efect reducerea consumului de energie la utilizatorii finali; sisteme și instrumente de finanțare sau stimulente fiscale care duc la aplicarea tehnologiei sau a tehnicilor eficiente din punct de vedere energetic și care au ca efect reducerea consumului de energie la utilizatorii finali; reglementări sau acorduri; standarde și norme; sisteme de etichetare energetică; formare și educare, inclusiv programe de consiliere în materie energetică.  Reişind din prevederile art.7 al Directvei 2012/27/UE, în varianta adaptată şi aprobată prin Decizia Consiliului Ministerial, în proiectul Legii cu privire la eficienţa energetică va fi inclusă prevederea de a impune părţilor obligate (distribuitorilor de energie electrică şi de gaze naturale, precum şi importatorilor de produse petroliere) obligaţia de a contribui la realizarea la consumatorii finali a economiilor anuale de energie, echivalente unui nivel de 0,5% din consumul de energie final în perioada anilor 2017-2018 şi 0,7%- în perioada anilor 2019-2020, calculat ca medie pe perioada de 3 ani anterioară datei de 1 ianuarie 2016.  Realizarea economiilor de energie atribuite în cadrul acestei scheme de obligaţii va fi asigurată de părţile obligate prin transferul la INES a contribuţiilor anuale echivalente cu costurile necesare pentru implementarea măsurilor de eficiență energetică pentru îndeplinirea obligațiunilor de realizare a economiilor de energie calculate, iar aceste contribuții se vor lua în calcul la determinarea și aprobarea tarifelor.  Mărimea contribuțiilor ce urmează a fi achitate de fiecare parte obligată se determină de INES, în conformitate cu o metodologie aprobată de Guvern, în bază de criterii obiective, transparente şi nediscriminatorii şi reieşind din cheltuielile totale necesare pentru realizare, în perioada respectivă, a măsurilor de eficienţă energetică şi din ponderea economiilor de energie cu care trebuie să contribuie fiecare parte obligată.  DEE prevede în art. 20 instituirea a unui fond național pentru eficiență energetică. Scopul acestui fond este de a sprijini inițiativele naționale privind eficiența energetică. Fondul poate îndeplini obligațiile prevăzute în directivă transferând contribuții anuale echivalente cu investițiile necesare pentru a îndeplini obligațiile respective. Un asemenea fond există în Moldova, însă, în scop de optimizare și necesitate a extiderii competeților acestuia, precum și după cum s-a menționat anterior, este necesar de a efectua o restructurare complexă al cadrului institutional ce ține de eficiența energetică, prin efectuarea fuziunii AEE cu FEE și astfel excluzînd deficientele din trecut, asigurînd creșterea capacităților instituției noi create (INES), și eficientizare a proiectelor de eficiență energetică implementate.  Actualmente nici AEE nici FEE nu dispun de resursele și expertiza necesară pentru a face față provocărilor și activităților complexe pentru a executa noile cerințe. Statutul juridic al acestora de asemenea limitează posibilitatea atragerii noilor surse financiare, suficiente pentru a menține un personal calificat cu salarii competitive. Din acest considerent, în ultimii ani instituțiile vizate au avut un flux sporit de cadre. În plus, actualmente, rolul acestora instituții este mult mai mare și nu cuprinde doar un singur sector. Astfel, reorganizarea acestor două instituții (AEE și FEE) prin fuziune nu va necesita mari eforturi sau resurse.  Noua instituție propusă de a fi creată, Institutul Național pentru Energia Sustenabilă (INES) va fi o instituție publica, cu statut de persoană juridică distinctă, autonomă din punct de vedere financiar, va dispune de conturi bancare proprii, de ștampilă cu Stema de stat şi denumirea sa în limba de stat şi de formulare cu antet. INES va sprijini realizarea strategiilor şi a politicilor statului în domeniul eficienţei energetice, în special prin atragerea şi gestionarea resurselor financiare în vederea finanţării şi a implementării proiectelor în domeniul eficienţei energetice în conformitate cu planurile de acţiune naţionale aprobate de Guvern.  Bugetul INES va fi format din surse financiare alocate din bugetul de stat, inclusiv pentru desfășurarea atribuțiilor suplimentare transmise INES de organul central de specialitate al administrației publice în domeniul energeticii, din donaţii, din granturi, din veniturile financiare obţinute urmare a administrării mijloacelor financiare ale INES, precum şi din alte surse.  Suplimentar, DEE mai prevede un șir de măsuri anterior abordate în legislația corespunzătoare a RM (electricitate, energie termică, gaze naturale, etc.), dar care necesită a fi completate și îmbunătățite, cum ar fi:   * contorizarea - în măsura în care este posibil din punct de vedere tehnic, rezonabil din punct de vedere financiar și proporțional în raport cu economiile de energie potențiale, consumatorii finali de energie electrică, gaze naturale, încălzire centralizată, răcire centralizată și apă caldă menajeră trebuie să fie dotați cu contoare individuale la prețuri competitive, care reflectă exact consumul real de energie al consumatorilor finali și care furnizează informații despre timpul efectiv de utilizare; * informații privind facturarea – punerea la dispoziție a informațiilor cu privire la facturare, care trebuie să fie exacte și să aibă la bază consumul real în cazul tuturor sectoarelor reglementate, inclusiv al distribuitorilor de energie, al operatorilor de sisteme de distribuție și al furnizorilor de energie, în cazul în care acest lucru este posibil din punct de vedere tehnic și justificat din punct de vedere economic; * informarea în scopul promovării și facilitării a unui consum judicious de energiei de către micii consumatori. Aceste măsuri vor face parte dintr-o strategie națională. Consumătorii vor beneficia de informații privind stimulente financiare, accesul la finanțe, împrumuturi, subvenții, proiecte, măsuri de eficiență energetică, etc.; * promovarea cogenerării de înaltă eficiență și a termoficării și răcirii centralizate eficiente; * valorificarea potențialului de eficiență energetică al infrastructurii de gaze și energie electrică, în special în ceea ce privește transportul, distribuția, gestiunea sarcinii și interoperabilitatea, precum și conectarea la instalațiile care produc energie, inclusiv posibilități de acces pentru microgeneratoarele de energie; * instituirea de mecanisme financiare sau utilizarea celor existente pentru ca măsurile de îmbunătățire a eficienței energetice să maximizeze avantajele fluxurilor multiple de finanțare (Fondul), etc.   Toate acestea, cât și alte obligații, măsuri, mecanisme, norme și elemente calitativ noi față de cele existente urmează a fi transpuse în Legea cu privire la eficiența energetică, care se propune de a fi elaborată într-o redacție nouă, dat fiind că noile prevederi, modificări și completări necesar de a fi efectuate vor dăpăși peste 70% din conținutul legii existente. | |
| **3. Stabilirea obiectivelor** | |
| Scopul prezentului act legislativ este crearea premiselor necesare pentru implementarea în Republica Moldova a măsurilor menite să asigure atingerea ținetelor naționale de eficiență energetică, prin mobilizarea și participarea tuturor părților interesate, crearea de capacități, noi instrumente, sensibilizare.  Principalele obiective constituie:   * crearea cadrului juridic necesar transpunerii Directvei 2012/27/UE ; * restructurarea instituțională, creșterea capacităților și competențelor în domeniul eficienței energetice, punerea în aplicare a schemelor de obligații în ceea ce privește eficiența energetică, care să asigure realizarea obiectivelor naționale în măsură de eficiență energetică; * îmbunătățiea securității aprovizionării cu energie prin reducerea consumului de energie primară și a importurilor de energie; * întărirea procedurilor de audit, introducrea măsurării și verificării economiilor și a controlului calității pentru audituri și auditori în beneficiul beneficiarilor; * reducerea emisiilor de gaze cu efect de seră într-o manieră rentabilă și, respectiv, atenuarea schimbărilor climatice; * creșterea economică și crearea de noi locuri de muncă în sectoarele care prestează servicii energetice sau care au legătură cu eficiența energetică; * stabilirea, prin lege, a rolului, atribuțiilor și responsabilităților autorităţilor publice şi actorilor principali în atingerea țintelor naționale; * stabilirea măsurilor menite să reducă decalajul pentru a atinge obiectivul global în materie de eficiență energetică în 2020; * impunerea acțiunilor pentru valorificarea și realizarea potențialului considerabil de creștere a economiilor de energie ale clădirilor, ale transporturilor și ale produselor și proceselor; * dezvoltarea pieței pentru servicii energetice pentru a se asigura disponibilitatea cererii și ofertei de servicii energetice; * creșterea know-how/ului și gradului de conștientizare, înlăturare a neajunsurilor și barierelor aferente eficienței energetioce și dezvoltării serviciilor energetice, etc. | |
| **4. Identificarea opţiunilor** | |
| Dat fiind faptul că obiectul prezentului AIR constă în evaluarea impactului aferent armonizării legislaţiei Republicii Moldova cu principiile *acquis*-ului comunitar, prin transpunerea Directivei nr. 2020/27/EU, fapt care presupune modificarea actelor legislative sau normative vizate, au fost identificate doar două opţiuni:  1. A nu întrepride nimic „status quo”  2. A elabora o nou proiect de Lege cu privire la eficienţă energetică, prin care se va transpune Directiva 2012/27/UE privind eficiența energetică.   |  |  | | --- | --- | | **Abordări alternative** | **Perspective** | | “A nu întreprinde nimic**”** sau cu alte cuvinte – **“**scenariul de bază**”** | Fără reglementări adiţionale. Sectorul respectiv rămîne să fie reglement și să activeze în condițiile actuale. | | * Reglementarea clasică –elaborarea unui nou proiect de Lege cu privire la eficiența energetică, prin care se va transpune Directiva 2012/27/UE privind eficiența energetică | Prevede noi reglementări, obligaţiuni, responsabilități atât pe partea de cerere cât şi pe partea de aprovizionare, și restructurar instituţională, etc. după cum este propus în prezentul AIR. | | |
| **5. Analiza şi compararea opţiunilor** | |
| **Opțiunea 1: A nu face nimic** sau posibilele consecinţe în cazul în care nici o acţiune nu va fi întreprinsă  În cazul în care nu vor fi întreprinse acţiuni în sensul transpunerii Directivei 2020/27/UE într-o lege respectivă, cu modificările corespunzătoare în alte legi, poate surveni una din următoarele situaţii:   1. Republica Moldova nu-şi va onora angajamentele asumate la momentul aderării la Tratatul Comunităţii Energetice; 2. nu vor fi întreprinse măsurile respective de către autorităţile publice centrale, sectorul privat și consumtorii finali pentru a asigura atingerea obiectivului de eficiență energtică; 3. nu va fi valorificat întregul potențial existent de economisire a energiei în sectorul aprovizionării cu energie și, respectiv, în sectorul utilizatorilor finali; 4. renovarea clădirilor va decurge foarte lent; 5. lipsa de sensibilizare și informarea corespunzătoarea a consumătorilor finali; 6. achizițiile publice vor favoriza prețul decât raportul preț-calitate – eficiență energetică, adică cel mai bun preț pentru cea mai bună calitate și eficiență energetică; 7. valorificarea insuficientă a potențialului de cogenerare cu randament ridicat și/sau a sistemelor eficiente de încălzire și răcire, ale căror beneficii depășesc costurile; 8. facturi de plată pentru consumuri mari și ineficiente de energie, etc.   **Opțiunea 2.** Reglementarea clasică - Transpunerea Directivei EE prin elaborarea și adoptarea unui nou proiect de lege cu privire la eficiența energetică, care va permite:   1. Realizarea obiectivului de eficiență energetică prin antrenarea tuturor sectoarelor; 2. Introducerea schemelor de obligații pntru întreprinderile din sectorul energetic ce va asigura finanțarea realizării măsurilor de eficiență energetică, realizarea obiectivului privind obţinerea economiilor de energie la nivelul utilizării finale; 3. Asigurarea renovării clădirilor administrative, rezidențiale și comerciale și astfel reducînd consumul de energie în aceste clădiri; 4. Exploatarea potențialului de cogenerare cu randament ridicat și a resurselor regenerabile de energie; 5. Introducerea achizițiilor publice eficiente (cost-calitate-eficiență energetică); 6. Reorganizarea instituțională, prin optimizarea structurii și atribuțiilor sectorului de eficiență energetică și a instrumentulelor de finanțare; 7. Onorarea obligațiuilor asumate de Republica Moldova față de Comunitatea Energetică; 8. Consum eficient de energie la costuri justificate, facturi de plată optimizate, etc. | |
| **6. Implementarea și monitorizarea (se completează pentru analiza complexă)** | |
| Monitorizarea sectorului și a implementării politicii statului în domeniul eficiență energetică vor fi realizate de Ministerul Economiei, Institutul Național pentru Energia Sustenabilă și alte părți implicate, după cum urmează:  ***Cadrul instituţional/reorganizarea***  Noua instituție care va fi creată prin fuziunea AEE şi FEE – IP “Institutul Național pentru Energia Sustenabilă”, căruia i se atribue rolul principal în îmbunătățirea securității energetice și căruia i se impun sarcini, atribuții și responsabilități suplimentare, va fi necesar de a dezvolta atît capacitîțile tehnice cît și cele de personal, cu o posibilă creștere a acestuia pînă la 35-40 persoane, ce evident va implica o anumită creştere nesemnificativă a costurilor administrative. Însă luînd în considerare natura şi sarcinile ce urmează a-i fi atribuite INES, acesta va genera fonduri suplimentare, va asigura îmbunătățirea eficienței energetice prin realizarea măsurilor de eficiență energetică, obținerea de economii la nivelul utilizării și care, în final, vor contribui la îndeplinirea obligațiunilor asumate de stat în privința eficienței energetice. De asemenea, pentru consolidarea capacităţilor poate fi solicitat și suport din partea partenerilor strategici.  ***Renovarea clădirilor autorităţilor centrale, 1% anual***  *Costurile de investiţii:* Obligațiacuprinde doar clădirile autorităţilor centrale, care trebuie să demonstreze un rol eexemplar în implementarea Legii cu privire la performanţa energetică a clădirilor și anual să renoveze 1 % din suprafața clădirilor încălzite și/sau răcite, deținute de autorități cu o suprafață de peste 500 m2. Sumele ce urmează a fi transferate către INES pentru realizarea investițiilor în renovarea clădirilor vor fi determinate în dependenţă de tipul clădirii, volumele de lucru ce urmează a fi realizate şi suprafaţă totală necesar de a fi renovată, care la momentul elaborării prezentului AIR este imposibil de determinat. Totodată, practicile anterioare din RM demonstrează că o sumă medie de sub 100 Euro/m2 este suficientă pentru a aduce performanţa energetică a clădirilor publice în conformitate cu cerinţele minime de performanţă energetică. Este de notat, că investițiile în renovarea clădirilor se vor recupera de multiple ori pe perioada ulterioară de exploatarea a acestora, dat fiind că practica europeană demonstrează că pentru orice cladire mai veche de 20 ani sau insuficient izolată, o reabilitare termica este cu adevarat necesară prin îmbunatatirea izolatiei, în rezultatul cărei se poate obține economii de circa 50% din consumul de energie iar obtinerea confortului termic pe timp de iarna cît și pe timp de vara ar fi mult mai usoara. În afară de această, actualmente anual autorităţile alocă fonduri pentru întreţinere şi reparaţii curente şi capitale a clădirilor, care în perioada de renovarea a acestora pot fi îndreptate spre investiții, iar ulterior, după renovare vor fi cu mult mai mici decît ele utilizate pînă la renovare. Acestea, precum şi alte surse (donaţii, împrumuturi, etc.) pot fi utilizate pentru finanţarea îmbunătăţirilor de eficienţă energetică a clădirilor.  *Costurile administrative* nu vor fi substanţiale, dat fiind faptul că autoritățile statului dispun de personal care este capabil să realizeze angajamentele respective. Unele cheltuieli suplimentare ar putea apărea către Institutul Naţional de Standartizare în cadrul căruia este necesar: de adoptat 100% a standartelor europene în domeniul construcţiilor pînă în 2018 și de înlocuit 100% GOSTurilor existente învechite cu standartele UE pînă în 2020. Unele standarte putea fi sincronizate cu prevederile Legii cu privire la performanţa energetică a clădirilor precum şi cu noua propunere de proiect: <http://particip.gov.md/public/documente/134/ro_2086_NCM-L.01.03-2015-u.pdf>  Alte autorităţi publice ar putea fi încurajate să îşi renoveze clădirile, situaţie în care va fi necesar, la prima etapă, anumit ajutorul de la stat sau un alt tip de suport.  ***Achiziţii publice***  ***Cheltuieli din buget:*** Conform datelor din Cadrul global de resurse şi cheltuieli ale bugetului public naţional pentru anii 2011-2017 (Anexa 2.1 la Cadrului Bugetar pe Termen Mediu 2015 -2017) de cheltuieli bugetare de ordin economic demonstrează o creştere rapidă de la an la an, o bună parte din acestea fiind cheltuieli publice pentru energie, clădiri, servicii şi produse.  Astfel:   * În industrie şi construcţii cheltuielile au crescut de la 34,7 în 2011 la 63,1 milioane lei însă se estimează că vor putea ajunge la suma de 67,7 milioane lei în 2017; * cheltuielile pentru gospodăria comunală și de exploatarea a locuințelor a crescut de la 778,4 în 2011 pînmă la 1198,0 milioane lei în 2016, fiind estimată o sumă de 1226,9 milioane lei în 2017; * pentru combustibili şi energie – de la 89,7 în 2011 la 294,2 milioane lei în 2016 şi 304,3 milioane lei în 2017, etc.   În sensul prezentei analize nu a fost posibilă o separare clară a cheltuielilor publice pentru întrețiinerea imobilelor, procurarea de utilaj, echipament, tehnică de calcul, lucrări bunuri, servicii cu conținut energetic. Cu toate acestea, evident este că, dacă sumele respective transferate către autorităţi ar fi fost utilizate pentru achiziția de echipament, servicii, bunuri, clădiri, cu un nivel înalt de eficienţă energetică (respectînd regulile ce ţin de achiziţiile publice prietenoase prețurilor și mediului) cheltuielile ulteriore și perioada de recuperare a investiţii ar putea varia, în dependenţă de măsurile/activităţile realizate, de la cîteva luni la cîţiva ani, în acelaşi timp reducîndu-se facturile pentru energie, costurile de întreţinere şi nivelul emisiilor de CO2. Totodată, practica europeană demonstrează că economii de energie ar putea fi obţinute în cazul produselor cu impact enegetic – până la 60%; în cazul clădirilor – până la 50% şi uneori mai mult, etc.  ***Schemele de obligaţii în domeniul eficienţei energetice***  În total 62 de întreprinderi sunt vizate de aceste obligaţii, inclusiv: 25 importatori de petrol şi motorină; 11 importatori de gaz lichefiat; 3 distribuitori de energie electrică; 23 distribuitori de gaze naturale.  Obligaţiile prevăzute de a fi impuse prin lege operatorilor sistemelor de distribuţie a energiei electrice şi a gazului natural, precum şi a importatorilor de produse petroliere sîn menite să asigure economii de energie la utilizarea finală de:   * 0,5% în perioada 2017-2018 - 7,06 ktep; * 0,7% în perioada 2019-2020 - 9,89 ktep;   Economii cumulative de energie în perioada 2017-2020 - vor fi de minimum 79,1 ktep, sau echivalent cu economii în valoare 703 milioane lei doar în această perioadă și 1568 mil lei în următorii 5 ani (a se vedea Anexa nr.4 la prezentul AIR.)  Părţile obligate vor achita anual contribuții egale cu suma cheltuielilor necesare pentru realizarea măsurilor de efeciență energetică menite să asigure economiile anuale obligatorii. Aceste cheltuieli /contribuţii vor fi acoperite prin tarifele achitate de către consumatorii finali. Autorităţile relevante vor determina anual suma contribuţiilor reieșind din măsurile necesare pentru atingerea obiectivelor anuale de economii de energie, în conformitate cu metodologia aprobată de Guvern.  În baza calculelor privind economiile de energie prezentate mai sus, autorii acestui AIR au estimat următoarele:   * creşterea tarifului la energia electrică nu va depăşi 0,024 lei/kWh, sau 1,2%; * gaz natural -72,0 lei/1000m3 sau 1,2%; * produse petroliere - 0,17 lei/litru de combustibil (1,1 %), 0,19 lei/litru de motorină (1,4%) şi 0,12 lei/litru de gaz lichefiat (1,4%).   Acest impact poate fi considerat drept unul nesemnificativ în comparație cu economiile care vor fi obținute, adică va fi recuperat de multiple ori, dat fiind că, ulterior măsurile de eficienţă energetică vor fi realizate, clădirile renovate, iluminatul îmbunătăţit, iar în uz vor intra tehnologii noi şi echipamente şi dispozitive cu eficienţă energetică înaltă, consumul final de energie va scădea considerabil. Astfel, o abordare comprehensivă faţă de eficienţa energetică treptat va aduce la o reducere substanţială a acestui impact, inclusiv pentru consumatorii finali.  ***Auditurile energetice obligatorii pentru întreprinderi mari:*** În UE numărul companiilor care trebuie să fie supuse auditului energetic variază considerabil de la o ţară la alta, încadrându-se în limitele de la sub 100 şi pînă la peste 50 000 de companii. În Moldova, conform definiţiei legale, acest număr ar atinge 1320 de companii, conform datelor disponibile în anul 2016. În conformitate cu definiţia UE, la această categorie s-ar încadra mai puţin de 25 de întreprinderi.  În Moldova există diferite abordări de calculare a preţului auditului energetic pentru companiile mari (domeniul alimentar, industrie, agricultură, transport).  Acesta poate să constituie 2-3% din consumul de energie sau din suma investiţiilor, astfel, acest preţ ar putea să ajungă şi la 5-7% din consumul de energie dacă auditorul solicită şi îi sunt prezentate documente adiţionale, precum proiectul tehnic, etc. Experiența arată că în Moldova preţurile respective variază între 2000 şi 10000 de Euro în dependenţă de complexitate şi numărul de linii, clădiri etc. supuse auditării.  Pornind de la preţurile cunoscute, chiar şi în cazul celui mai pesimist scenariu, dacă este cerut preţul cel mai mare cunoscut pe piaţă şi dacă nu mai apar companii mari noi, aceasta deja înseamnă costuri de 13 200 000 Euro la fiecare 4 ani.  Perioada de recuperare a cheltuielilor pentru companiile din Moldova care au implementat recomandările auditului energetic variază între 2 şi 5 ani.  ***Exemplul 1:*** MACON S.A. – producător de cărămidă din Chişinău, a implementat [convertoare de frecvenţă pentru elementele de funcţionare a ventilatoarelor, precum şi o unitate pentru corectarea factorului electric pentru compensarea energiei reactive.](http://www.moseff.org/fileadmin/files/factsheets-engl/app0069-factsheet-engl-Macon-VSD-2012-01-08-final.pdf) Investiţie: 48000 euro; economii de energie - 26%; reducerea emisiilor CO2 - 208 tone/an. Perioada de recuperare a costurilor constituie 2,5 de ani.   1. ***Exemplul 2:*** Ionel S.A. - cel mai mare si unul dintre cei mai cunoscuţi producători de articole vestimentare din Moldova avînd 850 de angajaţi. Ionel a solicitat finanţare de la MoSEFF pentru a implementa măsuri de reducere a costurilor în sensul diminuării consumului de energie prin [înlocuirea parţială a echipamentului vechi](http://www.moseff.org/fileadmin/files/factsheets-engl/app0153-factsheet-engl-IONEL_2012-01-25.pdf). Investiţia totală – 452 000 euro; perioada de recuperare – 4,9 ani; 43% economii de energie şi reducerea emisiior CO2 cu 40%.[[2]](#footnote-2)   În UE costul auditelor energetice depinde de intensitatea utilizării energiei şi de tipul auditului executat. Evaluarea unei companii de mărime mijlocie din Europa ar implica costuri, precum: o vizită de 4 zile cu 500 euro/zi şi elaborarea unui raport pentru o sumă suplimentară de 2000 de euro, ceea ce reprezintă o sumă totală de 4000 euro. O companie medie cheltuie circa 2-4% din cifra sa de afaceri pentru energie. Un audit energetic tipic rezultă în economii de energie de pînă la 20% din factură. Circa 10% din aceste economii pot şi realizate doar prin practici corecte de gospodărie fără niciun fel de investiţie reală (de ex: înlocuirea iluminatului sau a practicilor de consum), pe cînd alte 10% din economii pot fi realizate printr-o investiţie cu o perioadă de recuperare de 2-3 ani. Dacă o companie investeşte în măsuri de eficienţă energetică cu o perioadă de recuperare de 5 ani, economiile realizabile ar putea ajunge la 30%. Drept urmare, o companie care cheltuie 2 milioane euro pentru facturile de energie ar putea economisi 400000 de euro din facturi contra unui cost de 4000 de euro achitați pentru un audit energetic. Economiile de energie ar mai putea atinge încă 10% în profit (pentru realizarea acestui obiectiv este necesară o creştere de circa 40% a vânzărilor). Este, aşadar, demonstrat faptul că auditele energetice nu doar îşi amortizează costurile, dar şi generează profituri[[3]](#footnote-3).  *Penalităţile pentru neconformitate* diferă considerabil, variind de la 10 000 de euro în Austria la 200000 în România. Trebuie de menţionat că penalităţile pot fi aplicate companiei neconforme, administraţiei acesteia, şi/sau auditorului energetic pentru comportament necorespunzător. Unele state UE mai impun penalităţi suplimentar sau ca alternativă şi asupra directorilor de companie: Irlanda (5000 de euro), Croaţia (2000 de euro) şi Slovenia (10000 de euro). Ungaria impune penalităţi de 320 de euro asupra auditorilor pentru comportament necorespunzător. În Danemarca, Finlanda, Franţa, Olanda şi Suedia nu este definită vreo penalitate, aceste ţări urmând să decidă suma penalităţii de la caz la caz.  *Scutire de la efectuarea auditului energetic* (sistem de management energetic sau de mediu): În Danemarca companiile cu un consum anual de energie sub 100000 kWh sunt scutite de auditele energetice obligatorii. Companiile mari din Malta (cu un consum anual de energie sub 50000 kWh pa) şi din România (sub 11630 MWh) la fel sunt scutite de obligaţia de a efectua un audit energetic. Pe de altă parte, în Portugalia, se face trimitere la fezabilitatea financiară a auditului energetic, legislaţia acestei ţări avînd prevederea că în cazul companiilor pentru care efectuarea auditului energetic o dată la patru ani nu este fezabil din punct de vedere financiar, acesta trebuie să fie realizat o dată în opt ani. În Olanda companiile care participă în cadrul unor programe voluntare nu sunt obligate să urmeze reglementările privind obligativitatea auditului energetic.  *AE recomandat pentru ÎMM:* Sectorul ÎMM în Moldova reprezintă 97,4% (Statistica pentru anul 2015) din totalul de întreprinderi active din economia naţională; acest sector oferă locuri de muncă pentru 56% din populaţieşi contribuie cu 32,2% la PIB.  *Costurile administrative* sunt nesemnificative deoarece INES va organiza instruiri şi campanii de sensibilizare pentru ÎMM-uri.  *Scheme de sprijin* şi ajutorul de stat sunt recomandate drept soluţie pentru a încuraja ÎMM-urile să beneficieze de audite energetice. Orice schemă de suport propusă va face serviciul dat mai accesibil, fiind astfel sporite investiţiile şi, respectiv, veniturile la buget, ca urmare a implementării recomandărilor auditului (economii obţinute în rezultatul îmbunătăţirilor şi a optimizărilor). Schemele de sprijin aplicate în statele UE prevăd finanţarea parţială a auditului energetic sau acordarea unui suport financiar pentruimplementare tehnologiilor eficiente din punct de vedere energetic; acestea de asemenea includ împrumuturi cu dobîndă mică pentru companii. În ceea ce priveşte costurile auditului, atît procentul de acoperire a acestor costuri precum şi plafonul maxim absolut variază şi poate să ajungă până la 80% din costul auditului.  *Analiza auditelor energetice implementate în anii recenţi în cadrul ÎMM-*  o variaţie a preţurilor pentru audit în diapazonul 500 - 1000 de euro. Perioada de recuperare a costurilor înregistrată ca urmare a implementării recomandărilor este 1 - 4 ani.  Exemplu: Oxmarpan SRL, brutărie ce şi-a început activitatea în anul 2003. MoSEFF a finanţat [izolarea ulterioară a clădirii, înlocuirea uşilor şi a ferestrelor, precum](http://www.moseff.org/fileadmin/files/factsheets-engl/app0050-factsheet-engl-Oxmarpan.pdf) şi înlocuirea sistemului de ventilare printr-un împrumut de 33000 de euro. Rezultatele: reducerea cu 35% a consumului de energie; reducere anuală de 8 tonea emisiilor de CO2; perioada de recuperare - 4 ani.  *Auditori energetici*: programele de consolidare a capacităţlor reprezintă un cost administrativ. În acest sens există o măsură planificată în cadrul PNAEE.  *Regulamente şi metodologii* pentru AE: Deja există Regulamentul cu privire la auditul energetic şi autorizarea auditorilor energetici, fiind necesare unele amendamente în acest sens. Metodologiile de calculare a costurilor ar putea fi anulate, astfel încît iaţa să fie cea care va dicta formarea preţurilor.  Este necesară adaptarea *standartelor:*  **EN Standarde în domeniul auditului energetic**  EN 16247-1 - Audit energetic - Partea 1: Cerințe generale – adoptat  EN 16247-2 - Audit energetic - Partea 2: Clădiri - adoptat  EN 16247-3 - Audit energetic - Partea 3: Procese - adoptat  EN 16247-4 - Audit energetic - Partea 4: Transport - adoptat  EN 16247-5 - Audit energetic - Partea 5: Competențele auditorilor energetic – nu este adoptat  **Management energetic**  ISO 50001 – Sisteme de management energetic – Cerințe cu ghid de utilizare – adoptat  ISO 50002 (echivaletul EN 16247-1 Audit energetic - Partea 1: Cerințe generale, cu modificări minore) – considerat adoptat deoarece EN 16247-1 este adoptat  ISO 50003 – Sisteme de management energetic – Cerințe pentru organismele care prestează servicii de audit și certificarea sistemelor de management energetic – nu este adoptat  ISO 50004 – Sisteme de management energetic - Îndrumar pentru implementarea, mentenanța și îmbunătățirea a unui sistem de management energetic - nu este adoptat  ISO 50006 – Sisteme de management energetic -- Măsurarea performanței energetice utilizând nivelul de bază energetic (EnB) şi indicatori energetici de performanţă (EnPi). Principii generale şi îndrumări – nu a fost adoptat  ISO 50015 – Sisteme de management energetic - Măsurarea și verificarea performanței energetice a organizației – Principii generale și îndrumări – nu este adoptat.  Aceasta nu implică costuri suplimentare deoarece standartele au fost incluse în sarcină Institutului Naţional de Standartizare.  *Sevicii energetice*  Piaţa companiilor prestatoare de servicii energetice (ESCO) în Republica Moldova este deocamdată subdezvoltată, iar serviciile energetice nu sunt prestate într-un cadru în care furnizorul îşi asumă riscurile şi împarte beneficiile cu clientul. Studiile recente arată că chiar şi pe pieţele solide ale companiilor prestatoare de servicii energetice (ESCO), costurile tranzacţiilor sunt prea înalte pentru ca potenţialii clienţi să poată avea lesne accesla oferta serviciilor disponibile. INES ar putea prelua rolul de coordonator al pieţei, sporind transparenţa pieţei prin elaborarea listelor ofertelor disponibile de servicii energetice, prin realizarea controlului calităţii şi prin oferirea modelelor de contracte şi a recomandărilor.  Costuri administrative: Ghiduri şi modele de contracte, instruiri şi campanii de sensibilizare. Acestea vor fi implementate parţial şi cu suportul din partea partenerilor strategici.  ***Suport din partea donatorilor:*** Pe data de 01.04.2015 a fost lansat proiectul “ESCO Moldova –Transformarea pieţei pentru eficienţă energetică urbană în Moldova prin introducerea companiilor de servicii energetice”. Partenerii de proiect sunt Ministerul Mediului, Ministerul Economiei, primăria Chişinău, Fondul pentru Eficienţă Energetică, Agenţia pentru Eficienţă Energetică, Ministerul Dezvoltării Regionale şi a Construcţiilor, Ministerul Finanţelor, sectorul bancar, sectorul privat. Perioada de implementare a proiectului este de 4 ani, iar finanţarea este acordată de Fondul Global de mediu (GEF) în cofinanţare din partea PNUD, care este ţi implementatorul proiectului, bugetul total fiind de 1,450,000 USD.  Chiar şi pe pieţele solide ale companiilor de servicii energetice, costurile tranzacţiilor sunt considerate prea înalte pentru ca potenţialii clienţi să poată avea lesne accesla oferta serviciilor disponibile. Fondul ar putea prelua rolul de coordonator al pieţei, sporind transparenţa pieţei prin elaborarea listelor ofertelor disponibile de servicii energetice, prin realizarea controalelor şi prinoferirea modelelor-tip de contracte şi a recomandărilor.  Serviciile energetice au şi un impact social; acestea duc la apariţia locurilor de muncă. Sursele din cadrul UE estimeazăcă o investiţie de 100000 de euro în serviciile energetice prin finanţare din terţe sursese va echivala cu 1 om/an de ocupare în câmpul muncii.  ***Îmbunătăţiri la capitolul contorizare şi facturare***  Studiile arată că instalarea unor contoare performante pentru gaz şi electricitate, cu înregistrarea consumului orar, ar putea cauza o reducere de pînă la 10% a consumului de energie. Acestea oferă un feedback direct către consumatori, aceştia observând direct consecinţele practicilor lor.  Scopul este implementarea tehnologiilor de contorizare moderne, contoarele inteligente devenind disponibile pentru consumatorii finali.   1. În cazul energiei termice şi electrice, foaia de parcurs a Guvernului pentru sporirea competitivităţii Moldovei prevede şi utilizarea unor contoare moderne; 2. Strategia companiei Termoelectrica pentru anii 2012 - 2020 prevede implementarea unor soluţii avnasate pentru monitorizare, contorizare şi facturare prin implemnetarea unor sisteme de monitorizare precum ‘LOVATI' şi ‘MONITOR', sau GIS ‘HeatGraph'. Această strategie prevede contorizarea la nivel de clădire drept o condiţie obligatorie[[4]](#footnote-4); etc.   Costurile ce țin de contorizare au fost abordate la aprobarea legilor pentru sectoarele respective. | |
| **7. Consultarea** | |
| Această Analiză a Impactului de Reglementare se bazează pe recomandările experţilor şi pe cele ale Ministerului Economiei referitor la elaborarea proiectului Legii cu privire la eficienţa energetică şi transpunerea Directivei a UE 27/2012 cu privire la eficienţa energetică.  Pe parcursul elaborării proiectului Legii cu privire la eficienţa energetică au fost organizate şedinţe şi discuţii cu reprezentanţii următoarelor instituţii: Agenţia pentru Eficienţă Energetică; Fondul de Eficienţă Energetică; Ministerul Dezvoltării Regionale a Construcţiilor; Ministerul Mediului; Ministerul Transporturilor şi a Infrastructurii Drumurilor; ANRE; Institutul de Standartizare, etc.  De menționat că, la elaborarea proiectului de Lege respectiv, au fost luate în considerație opiniile și recomandările reprezentanților Grupului de lucru creat în acest sens, a fost analizată și luată în calcul experiența internațională și, în special cea comunitară în promovarea eficienței energetice, precum și, au fost consultați experți naționali și internaționali în domeniu.  Totodată, proiectul de Lege cu privire la eficienţa energetică și AIR vor fi consultate public, inclusiv cu asociaţiile consumatorilor, cît și şedinţe cu operatorii sistemelor de distribuţie, importatorii produselor petroliere și cu reprezentanţii companiilor mari. De asemenea, este necesară contribuţia şi opinia din partea reprezentanţilor companiilor de servicii enegetice, auditorilor şi a altor părţi interesate. | |
| ***Anexe***  Anexa 1. Proiect Legii cu privire la eficiența energetică  Anexa 2. Tabelul de divergențe pentru documentul AIR (pentru AIR complexă)  Anexa 3. Avizul Grupului de lucru al Comisiei de stat pentru reglementarea activității de întreprinzător  Anexa 4 Alte materiale informative | |

1. La moment, există 42 de persoane juridice (auditori autorizați); 77 auditori energetici **în domeniul termoenergetic și** 50 – în domeniul electroenergetic. [↑](#footnote-ref-1)
2. Rapoartele MoSEEF. [↑](#footnote-ref-2)
3. Analizele UE. [↑](#footnote-ref-3)
4. Sursa: PNAEE 2. [↑](#footnote-ref-4)